Նոր ռեկորդի սահմանումը դարձավ տոն, որը լի էր բարեմաղթանքներով, շնորհավորանքներով, պարգեւատրումներով ու նվերների հանձնմամբ: Ռեկորդներին զուգահեռ՝ Սեւանի մարզադպրոցում շարունակվում են ամենօրյա պարապմունքները, որոնց շնորհիվ սեւանցի շատ ծանրամարտիկներ լավագույնս ներկայացնում են Սեւանն ու Հայաստանի Հանրապետությունը միջազգային տարբեր առաջնություններում: Օրեր անց` նոյեմբերի 15-ին, Վարազդատ Հակոբյանը, Վահագն Միքայելյանը, Արթուր Ակիշին եւ Կարեն Առաքելյանը մասնակցելու են Թբիլիսիում կայանալիք ուժային եռամարտի Եվրոպայի առաջնությանը, իսկ Գարիկ Ղազարյանը եւ Լևոն Օհանյանը պատրաստվում են մասնակցելու 2019 թվականին տեղի ունեցող ծանրամարտի Եվրոպայի երիտասարդների առաջնությանը: